Ole Johan Berntsen Kvasnes (1873-1953), som var en av prestene som stilte seg lojal til det nye statsstyret, ble i 1942 satt til å styre Stavanger bispedømme etter at biskop Gabriel Skagestad hadde nedlagt sitt statlige embete. Kvasnes ble 5. desember 1943 vigslet til biskop i en alder av 70 år. Utnevnelsen fikk liten folkelig aksept, og flertallet av prestene betraktet seg som Skagestads menn.